सुबह कुछ देर किसी पार्क में जॉगिंग जरूर करें या तेज कदमों से चलें या फिर प्रकृति के बीच थोड़ी देर बैठें। दरअसल यही वह समय होता है जब आप अपने पूरे दिन के लिए ऊर्जा ग्रहण करती हैं। अब यदि आपने कोई संकल्प लिया है तो उस पर विचार करें। जैसे, 'मैं जैसी हूं, उसी रूप में खुद से प्यार करती हूं', 'मैं ऑफिस में बॉस या सहकर्मियों के साथ बेहतर और खुशगवार संबंध रख सकती हूं', 'मैं दूध वाले या महरी से रोज की चिकचिक को आसानी से सुलझा सकती हूं' या फिर 'बच्चों की पढ़ाई-कैरियर को लेकर हमेशा बने रहने वाले तनाव को खत्म कर सकती हूं..।'